stanford-oval/wikipedia huggingface dataset:
ทูเกิลส์วันคัป

| ทูเกิลส์วันคัป |
| --- | --- |
กำกับ: มาร์กู อังโตนียู ฟีโยรีตู (รับบทมาร์กู วีลานอวา)
อำนวยการสร้าง: MFX Media
นักแสดงนำ: Karla, Latifa
กำกับภาพ: Roger Wu
ดนตรีประกอบ: แอร์เว รัว
บริษัทผู้สร้าง: MFX Video  
ผู้จัดจำหน่าย: มาร์กู ฟีโยรีตู
วันฉาย: 5 มกราคม ค.ศ. 2007
ความยาว: 62 นาที
ประเทศ: บราซิล
ภาษา: โปรตุเกส
ทูเกิลส์วันคัป (ส้ม ๆ จอย ๆ) เป็นชื่อเล่นอย่างไม่เป็นทางการของ ฮังกรีบิตชิส (Hungry Bitches) ภาพยนตร์ลามกแนวกินอุจจาระสัญชาติบราซิล ใน ค.ศ. 2007 ผลิตโดย MFX Media ตัวอย่างภาพยนตร์แสดงถึงผู้หญิงสองคนถ่ายอุจจาระลงแก้ว แล้วค่อยกินมันอย่างสนุกสนานและอ้วกใส่ปากซึ่งกันและกัน โดยมีการเล่นเพลง "Lovers Theme" ของแอร์เว รัว ตลอดทั้งวิดีโอ
วิดีโอนี้กลายเป็นหนึ่งในช็อกวิดีโอที่เป็นที่รู้จักมากที่สุดและสร้างปฏิกิริยาต่อผู้ชมที่ไม่เคยดูมาก่อน ในช่วงกลางเดือนตุลาคม ค.ศ. 2007 ไซต์แบ่งปันวิดีโอรวมถึงยูทูบก็เต็มไปด้วยวิดีโอที่มีการแสดงปฏิกิริยาของผู้ชมครั้งแรก
การผลิต

ผู้ชมมักคาดเดาว่า อุจจาระที่เห็นนั้นคือสารอาหาร เช่น ถั่วบด, ไอศกรีม หรือเนยถั่วลิสง บางส่วนเดาว่าอ้วกนั้นเป็นของจริง แต่ถูกขย้อนออกมาก่อนที่จะลงกระเพาะอาหารและไม่มีกรดกระเพาะอาหาร ในวิดีโอนี้ อ้วกส่วนใหญ่ไม่ได้เข้าปากเลย ฟีโยรีตูแย้งในศาลไม่สำเร็จว่า อุจจาระนั้นคือไอศกรีมรสช็อกโกแลต
แหล่งข้อมูลอื่น

Hungry Bitches ที่อินเทอร์เน็ตมูวีเดตาเบส
แม่แบบ:IAFD movie
หลิว เสี่ยวปัว

| หลิว เสี่ยวปัว 刘晓波 |
| --- | --- |
ภาพเหมือนของหลิว เสี่ยวปัว
เกิด: 28 ธันวาคม พ.ศ. 2498 ฉางชุน มณฑลจี๋หลิน ประเทศจีน
เสียชีวิต: 13 กรกฎาคม พ.ศ. 2560 (61 ปี) เฉิ่นหยาง มณฑลเหลียวหนิง ประเทศจีน
สัญชาติ: จีน
ศิษย์เก่า: มหาวิทยาลัยจี๋หลิน มหาวิทยาลัยครูแห่งปักกิ่ง
มีชื่อเสียงจาก: นักเขียน นักวิเคราะห์การเมือง นักเคลื่อนไหวสิทธิมนุษยชน
คู่สมรส: หลิว เซีย
รางวัล: รางวัลโนเบลสาขาสันติภาพ   พ.ศ. 2553                   
หลิว เสี่ยวปัว (จีนตัวย่อ: 刘晓波; จีนตัวเต็ม: 劉曉波; พินอิน: Liú Xiǎobō; 28 ธันวาคม พ.ศ. 2498 – 13 กรกฎาคม พ.ศ. 2560) คือ ปัญญาชนชาวจีน นักต่อต้านคอมมิวนิสต์และนักเคลื่อนไหวเพื่อสิทธิมนุษยชนในประเทศจีน แต่งงานกับภรรยาชื่อ หลิว เซีย
เขาดำรงตำแหน่งประธานศูนย์สมาคมนักเขียนสากลจีนอิสระตั้งแต่ พ.ศ. 2546 เมื่อวันที่ 8 ธันวาคม พ.ศ. 2551 หลิวถูกกักขังเนื่องจากพบว่ามีส่วนเกี่ยวข้องกับคำประกาศ "กฎบัตร 08" เขาถูกจับกุมอย่างเป็นทางการเมื่อวันที่ 23 มิถุนายน พ.ศ. 2552 เนื่องจากต้องสงสัยว่า "ยั่วยุให้เกิดการบ่อนทำลายอำนาจรัฐ" เขาถูกไต่สวนด้วยข้อหาเดียวกันเมื่อวันที่ 23 ธันวาคม พ.ศ. 2552 และถูกตัดสินจำคุก 11 ปี และถูกถอดถอนสิทธิทางการเมืองเป็นเวลา 2 ปี เมื่อวันที่ 25 ธันวาคม พ.ศ. 2552
ระหว่างกำหนดโทษจำคุกครั้งที่สี่ตั้งแต่ พ.ศ. 2552 จนถึง พ.ศ. 2563 เขาได้รับการเสนอชื่อเข้าชิงรางวัลโนเบลสาขาสันติภาพ และ ซึ่งเขาได้รับทราบผ่านการบอกเล่าของทนายความในภายหลัง ว่าเมื่อวันที่ 8 ตุลาคม พ.ศ. 2553 เขาเป็นผู้ได้รับรางวัลโนเบลสาขาสันติภาพประจำปี พ.ศ. 2553 "เนื่องจากการต่อสู้อันยาวนานและปราศจากความรุนแรงเพื่อสิทธิมนุษยชนขั้นพื้นฐานในประเทศจีน"
หลิวถึงแก่กรรมด้วยโรคมะเร็งตับเมื่อวันที่ 13 กรกฎาคม พ.ศ. 2560 ที่โรงพยาบาลเฟิร์สท์แห่งมหาวิทยาลัยการแพทย์จีน ในเมืองเฉิ่นหยาง มณฑลเหลียวหนิง ประเทศจีน
ณรงค์ มหานนท์

| พลตำรวจเอกณรงค์ มหานนท์ม> ป.ช., ม.ว.ม., ท.จ.ว., ภ.ป.ร.3 |
| --- | --- |

อธิบดีกรมตำรวจ
ดำรงตำแหน่ง 1 ตุลาคม พ.ศ. 2525 – 30 กันยายน พ.ศ. 2530
ก่อนหน้า: พลตำรวจเอก สุรพล จุลละพราหมณ์
ถัดไป: พลตำรวจเอก เภา สารสิน
 
ข้อมูลส่วนบุคคล
เกิด: 5 มกราคม พ.ศ. 2470 อำเภอเมืองเพชรบุรี จังหวัดเพชรบุรี
เสียชีวิต: 12 ตุลาคม พ.ศ. 2567 (97 ปี)
ศาสนา: พุทธ
คู่สมรส: คุณหญิงฑิพา มหานนท์ (ถึงแก่อนิจกรรม)   ท่านผู้หญิง ภรณี มหานนท์
บุตร: นายแพทย์นิธิ มหานนท์   ฝนทิพย์ มหานนท์
บุพการี: พูน มหานนท์ (บิดา) สว่าง มหานนท์ (มารดา)
ยศที่ได้รับการแต่งตั้ง
ประจำการ: พ.ศ. 2488 - 2530
ยศ:  พลตำรวจเอก
บังคับบัญชา: กรมตำรวจ

พลตำรวจเอก ณรงค์ มหานนท์  (5 มกราคม พ.ศ. 2470 - 12 ตุลาคม พ.ศ. 2567) เป็นที่ปรึกษาวารสารมูลนิธิโรคไตแห่งประเทศไทย อดีตอธิบดีกรมตำรวจ 2525-2530 อดีตสมาชิกวุฒิสภา อดีตกรรมการบริษัทดั๊บเบิ้ล เอ (1991) จำกัด (มหาชน) และอดีตสมาชิกสภานิติบัญญัติแห่งชาติ ประธานที่ปรึกษาบริษัท ช.การช่าง จำกัด
ประวัติ

พลตำรวจเอก ณรงค์ มหานนท์ เกิดเมื่อวันพุธ ขึ้น 3 ค่ำ เดือนยี่ ปีขาล ตรงกับวันที่ 5 มกราคม พ.ศ. 2470 (นับแบบใหม่) ที่ตำบลคลองกระแชง อำเภอเมืองเพชรบุรี จังหวัดเพชรบุรี เป็นบุตรของ นายพูน และนางสว่าง มหานนท์ สมรสกับ คุณหญิงฑิพา มหานนท์ (ถึงแก่อนิจกรรม) มีบุตร-ธิดา คือ
ศาสตราจารย์นายแพทย์ นิธิ มหานนท์ เลขาธิการราชวิทยาลัยจุฬาภรณ์
น.ส.ฝนทิพย์ มหานนท์
ต่อมาสมรสกับ ท่านผู้หญิงภรณี มหานนท์
การศึกษา

จบการศึกษาชั้นมัธยมฯ ปีที่ 3 จากโรงเรียนประดิษฐ์วิทยา(โรงเรียนอรุณประดิษฐ) เมื่อปี พ.ศ. 2480
จบการศึกษาชั้นมัธยมฯ ปีที่ 5 จากโรงเรียนประจำจังหวัดเพชรบุรี(โรงเรียนพรหมานุสรณ์จังหวัดเพชรบุรี) เมื่อปี  พ.ศ. 2482
จบการศึกษาชั้นมัธยมฯปีที่ 6 จากโรงเรียนอำนวยศิลป์ กรุงเทพฯ เมื่อปี พ.ศ. 2483
โรงเรียนเตรียมนายร้อย พ.ศ. เมื่อปี 2485
โรงเรียนนายร้อยทหารบก พ.ศ. เมื่อปี  2488
การรับราชการ

พ.ศ. 2487 - นักเรียนนายร้อยกรมยุทธศึกษาทหารบก กระทรวงกลาโหม จากนั้นจึงได้โอนย้ายมารับราชการเป็นตำรวจ
พ.ศ. 2488 - เป็นรองสารวัตร สน.พญาไท มียศเป็น ร้อยตำรวจตรี
29 กันยายน พ.ศ. 2495 - ร้อยตำรวจเอก
พ.ศ. 2499 - เป็น สวญ.สน.บางซื่อ มียศเป็น พันตำรวจตรี
พ.ศ. 2501 - เป็นรองผู้กำกับการนครบาล 3 มียศเป็น พันตำรวจโท
พ.ศ. 2507 - เป็น รองผู้บังคับการตำรวจนครบาลพระนครเหนือ มียศเป็น พันตำรวจเอก
พ.ศ. 2510 - เป็น ผู้บังคับการตำรวจนครบาลพระนครเหนือ มียศเป็น พันตำรวจเอกพิเศษ
1 ตุลาคม พ.ศ. 2511 - พลตำรวจตรี
พ.ศ. 2514 - รองผู้บัญชาการตำรวจนครบาล
1 ตุลาคม พ.ศ. 2516 - ผู้บัญชาการตำรวจนครบาล
พ.ศ. 2516 - ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
1 กันยายน พ.ศ. 2519 - ผู้ช่วยอธิบดีกรมตำรวจ
8 พฤศจิกายน พ.ศ. 2519 - รองอธิบดีกรมตำรวจ
พ.ศ. 2525 - อธิบดีกรมตำรวจ เลื่อนยศเป็น พลตำรวจเอก
เครื่องราชอิสริยาภรณ์

พลตำรวจเอก ณรงค์ มหานนท์ ได้รับพระราชทานเครื่องราชอิสริยาภรณ์ในประเทศและเหรียญในต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ในไทย

พ.ศ. 2525 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2519 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2512 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2527 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2513 –  เหรียญจักรมาลา (ร.จ.ม.)
พ.ศ. 2508 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เครื่องราชอิสริยาภรณ์ > เหรียญอิสริยาภรณ์ต่างประเทศ

ไต้หวัน :
พ.ศ. 2505  -  เครื่องอิสริยาภรณ์เมฆและธวัช ชั้นที่ 2
เยอรมนีตะวันตก :
พ.ศ. 2527 -   เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1
จุดนัดภพ

| จุดนัดภพ |
| --- | --- |

สร้างโดย: บริษัท เวฟ ทีวี จำกัด
เขียนโดย: ขวัญชนม์ เพิ่มญาติ (ปี 1,ปี 2) ขวัญชนม์ (ปี 3,ปี 4)
กำกับโดย: ทวีวัฒน์ วันทา (ปี 1,ปี 2) เจนไวยย์ ทองดีนอก (ปี 3,ปี 4)
แสดงนำ: กวี ตันจรารักษ์ สุชาร์ มานะยิ่ง ธนา ฉัตรบริรักษ์ สีสะเหงียน สีหาราช
ผู้ประพันธ์ดนตรีแก่นเรื่อง: ปี 1 : "รักไม่รู้ดับ" ร้องโดย กวี ตันจรารักษ์  ปี 2/ปี 3 : "การเดินทางที่แสนพิเศษ" ร้องโดย พิจิกา  ปี 4 : "เธอคือรัก" ร้องโดย วง R9 "พูดลอยลอย" ร้องโดย สุชาร์ มานะยิ่ง
ประเทศแหล่งกำเนิด: ไทย
ภาษาต้นฉบับ: ไทย
จำนวนฤดูกาล: 4
การผลิต
ผู้อำนวยการสร้าง: ปิยวดี มาลีนนท์
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 17 มีนาคม พ.ศ. 2555 – 24 ตุลาคม พ.ศ. 2558
จุดนัดภพ เป็นละครซีรีส์,ซิทคอม ผลิตโดย บริษัท เวฟ ทีวี จำกัด ออกอากาศทุกวันเสาร์ เวลา 23:30 น. - 00:15 น. ทางสถานีวิทยุโทรทัศน์ไทยทีวีสีช่อง 3 บทโทรทัศน์โดย ขวัญชนม์ เพิ่มญาติ หรือ ขวัญชนม์ กำกับการแสดงโดย ทวีวัฒน์ วันทา (เฉพาะปี 1 กับ ปี 2), เจนไวยย์ ทองดีนอก (ปี 3 กับ ปี 4)
นักแสดง > รายชื่อนักแสดงนำ

กวี ตันจรารักษ์ รับบทเป็น พ๊อพ (ภพ) - ร.ต.อ. เอกภพ เบญจนาคิน
สุชาร์ มานะยิ่ง รับบทเป็น เลย์ - เลลา วิลัยธรรม
ธนา ฉัตรบริรักษ์ รับบทเป็น คิม - คิมหันต์ ตั้งตรงใจ
สีสะเหงียน สีหาราช รับบทเป็น พดด้วง
นักแสดง > รายชื่อนักแสดงนำหรือรับเชิญที่ไม่ได้ปรากฏตัวแล้ว

ปชาบดี ตัณฑปุตตะ รับบทเป็น โยม - พราวพโยม แสนภูคำ (ปรากฏตัวตั้งแต่ตอนที่ 1 - 23)
พุฒิชัย เกษตรสิน รับบทเป็น หมวดบู๊ - ร.ต.ท. บูรพา ธาราทิพย์ (ปรากฏตัวตั้งแต่ตอนที่ 23 - 80)
สรัลธร คล้ายอุดม รับบทเป็น หมวดแป้ง - ร.ต.ท.สราลี รัตนวารี (ปรากฏตัวตั้งแต่ตอนที่ 35 - 55)
นาระ เอื้อทวีกุล รับบทเป็น จี๋ - จีราธร แสงเงิน (ปรากฏตัวตั้งแต่ตอนที่ 6 - 90)
สุดา ชื่นบาน รับบทเป็น เจ๊เล้ง - อุไรพร แซ่เล้ง (ปรากฏตัวตั้งแต่ตอนที่ 1 - 90)
กุลฑีรา ยอดช่าง รับบทเป็น น้องน้ำมนต์ (ปรากฏตัวตั้งแต่ตอนที่ 49 - 90)
จิรายุ ตันตระกูล รับบทเป็น วุธ - จักรวุธ ดำรงวัฒนะ (ปรากฏตัวตั้งแต่ตอนที่ 93 - 102)
ณิชารีย์ โชคประจักษ์ชัด รับบทเป็น เก้า (ปรากฏตัวตั้งแต่ตอนที่ 91 - 109)
ญาณี ตราโมท รับบทเป็น หมอเกษม (ปรากฏตัวตั้งแต่ตอนที่ 91 - 109)
มัจฉา โมซิมันน์ รับบทเป็น ณัช - ณัชชา
บุคลิกตัวละคร

(บีม) กวี ตันจรารักษ์ รับบท พ๊อบ
ผีหนุ่ม หล่อ เท่ห์ น่ารักอินเทรนด์สไตล์เกาหลี บุคลิกกวนๆ ขี้เล่น ลั้นลา ดูอย่างไรก็ไม่น่าจะเป็นผีใจดีขี้เล่น ปนกะล่อนและเจ้าชู้ ครบสูตรของผู้ชายลั้นลา ความจำสั้น กวนอารมณ์ให้โมโหและสร้างความสุขให้กับคนใกล้ชิดได้ ตลอดเวลาที่ตื่น  แต่เพราะความจำเสื่อม จำอดีตไม่ได้เอาเสียเลย   เจ้าตัวผีพ๊อพ และคนรอบข้างจึงต้องร่วมกันสืบค้นหาความจริง ซึ่งดูเหมือนจะมีแต่การต้องทำความดีเพื่อสะสมบุญให้เพิ่มขึ้นเท่านั้นที่จะช่วยไขปริศนาให้เขาได้
(ออม) สุชาร์ มานะยิ่ง รับบท เลย์
เลลา วิลัยธรรม นักศึกษาสาวสวย วัย 19 ปี โก๊ะฮา ฉลาดมีไหวพริบ หัวไว อินเทรนทุกเรื่อง เรื่องแต่งตัวไม่แพ้ใคร สวย เนี๊ยบ เปรี้ยว ทันสมัย ความจำเป็นเลิศ แต่ต้องมาพัวพันกับผีหนุ่มหล่อ ทำให้ได้ต้องมาร่วมภารกิจทำความดีสะสม และ เรียนรู้เรื่องราวแง่มุมบุญกรรม ของชีวิตแต่ละชีวิตที่ผ่านมาให้ต้องช่วยเหลือในแต่ละตอน ส่วนเรื่องหัวใจก็เริ่มอ่อนไหว
(หน่อง) ธนา ฉัตรบริรักษ์ รับบท คิมหันต์
คิมหันต์ นักศึกษาวิศวะ หล่อ สูงชะลูด จิตใจดี รักเพื่อน เฮไหนเฮนั่น เป็นหนุ่มหล่อแต่ซุ่มซ่าม โก๊ะได้ใจ หัวใจมีคุณธรรมสุภาพบุรุษเต็มตัว มีความรู้รอบตัว ทั้งวิทยาศาสตร์และไสยศาสตร์แบบพอๆกัน เป็นนักศึกษาไอที แต่สนใจในเรื่องของโลกหลังความตาย เพราะเชื่อวัฏจักรของชีวิต การเวียนว่ายตายเกิด เลยทำให้สนใจเรื่องธรรมะไปด้วยเช่นกัน เรียกว่าสนใจทั้ง ไสยศาสตร์และวิทยาศาสตร์
ไทรบุรี

ไทรบุรี (หมายถึง "เมืองแห่งต้นไทร") เป็นชื่อของรัฐเกอดะฮ์เมื่อถูกยกคืนให้ประเทศไทยในช่วงที่ญี่ปุ่นครอบครองบริติชมาลายาในสงครามโลกครั้งที่สอง
ประวัติ

บทความหลัก: สี่รัฐมาลัย
จอมพล แปลก พิบูลสงคราม ได้ลงนามข้อตกลงลับกับจักรวรรดิญี่ปุ่นในวันที่ 14 ธันวาคม พ.ศ. 2484 และส่งกองทัพไทยไปมีส่วนร่วมในการทัพมาลายาและการทัพพม่า มีการลงนามการเป็นพันธมิตรระหว่างไทยกับญี่ปุ่นอย่างเป็นทางการในวันที่ 21 ธันวาคม พ.ศ. 2484 ณ วันที่ 25 มกราคม พ.ศ. 2485 รัฐบาลไทย (ซึ่งเชื่อว่าฝ่ายสัมพันธมิตรจะเป็นฝ่ายแพ้) ประกาศสงครามกับสหรัฐและสหราชอาณาจักร เพื่อเป็นรางวัลในการเป็นพันธมิตรทางทหารกับญี่ปุ่น ฝ่ายญี่ปุ่นจึงยินยอมที่จะคืนสี่รัฐมาลัย รัฐเกอดะฮ์, รัฐปะลิส, รัฐกลันตัน และรัฐตรังกานู ที่อังกฤษได้ไปจากไทยใน พ.ศ. 2452 เช่นเดียวกันกับพื้นที่บางส่วนของรัฐฉานในพม่าภายใต้การปกครองของสหราชอาณาจักร
ในเดือนกรกฎาคม พ.ศ. 2486 ฮิเดกิ โทโจ นายกรัฐมนตรีญี่ปุ่น ได้ประกาศว่ารัฐเกอดะฮ์ (พร้อมกับรัฐปะลิส, รัฐกลันตัน และรัฐตรังกานู) จะถูกมอบคืนให้แก่ไทยในฐานะส่วนหนึ่งของพันธมิตรทางทหารที่ลงนามไปเมื่อวันที่ 21 ธันวาคม พ.ศ. 2484
ตั้งแต่วันที่ 18 ตุลาคม พ.ศ. 2486 จนกระทั่งญี่ปุ่นยอมแพ้จากสงคราม กลันตัน, ตรังกานู, ไทรบุรี (เกอดะฮ์) และปะลิส อยู่ภายใต้การปกครองของไทย แต่เมื่อวันที่ 2 กันยายน พ.ศ. 2488 ไทรบุรีกับอีกสามรัฐก็ถูกมอบคืนให้แก่อังกฤษ
ผู้คนจากไทรบุรีได้ติดต่อกับผู้คนจากภูเก็ตและนครศรีธรรมราช และทำให้เกิดการแต่งงานระหว่างชาวพุทธกับมุสลิมเป็นจำนวนมาก
ดูเพิ่ม

การครอบครองมาลายาของญี่ปุ่น
สนธิสัญญาอังกฤษ–สยาม พ.ศ. 2452
สนธิสัญญาเบอร์นี
ประเทศไทยในสงครามโลกครั้งที่สอง
แหล่งข้อมูลอื่น

Saiburi Samuk เก็บถาวร 2014-09-03 ที่ เวย์แบ็กแมชชีน
6°7′N 100°21′E﻿ / ﻿6.117°N 100.350°E﻿ / 6.117; 100.350
จักรพรรดิฉีเหวินเซฺวียน

จักรพรรดิฉีเหวินเซฺวียน ((北)齊文宣帝) (ค.ศ. 526–559), พระนามเดิม เกา หยาง (高洋), พระนามรอง จึจิ้น (子進), พระนามเซียนเปย์ โหวหนีกั้น (侯尼干) เป็นจักรพรรดิผู้ก่อตั้งราชวงศ์ฉีเหนือ พระองค์เป็นบุตรชายคนที่ 2 ของเกา ฮวน แม่ทัพใหญ่ของราชวงศ์เว่ย์ตะวันออก หลังจากการเสียชีวิตของเกา เฉิง ซึ่งเป็นพระเชษฐาของพระองค์และเป็นผู้สืบทอดตำแหน่งของเกา ฮวน ในปี ค.ศ. 549 พระองค์ก็กลายเป็นผู้สำเร็จราชการของราชวงศ์เว่ย์ตะวันออก ในปี ค.ศ. 550 พระองค์บังคับให้จักรพรรดิเว่ย์เสี้ยวจิงมอบราชบัลลังก์แก่พระองค์ ทำให้ราชวงศ์เว่ย์ตะวันออกสิ้นสุดและเริ่มต้นราชวงศ์ฉีเหนือ
ในช่วงต้นรัชสมัยของจักรพรรดิฉีเหวินเซฺวียน พระองค์เป็นที่รู้จักในเรื่องความเอาใจใส่ด้านการทหาร และเสริมสร้างความแข็งแกร่งของกองทัพราชวงศ์ฉีเหนืออยู่ในระดับสูงสุด นอกจากนี้พระองค์ยังพยายามทำให้ภาระภาษีเท่ากันและลดการฉ้อรัฐโดยเสนอเงินเดือนให้ข้าราชการอย่างเพียงพอ พระองค์มอบหมายงานของราชสำนักส่วนใหญ่ให้กับหยาง หยิ่นซึ่งเป็นผู้ที่มีความสามารถ และในเวลาไม่นานทำให้งานในราชสำนักมีประสิทธิภาพและกองทัพแข็งแกร่ง ในปีต่อ ๆ มา จักรพรรดิฉีเหวินเซฺวียนได้รับความทุกข์ทรมานจากโรคพิษสุราเรื้อรังและอาจถึงขั้นวิกลจริต บันทึกประวัติศาสตร์จีนบันทึกความโกรธบ้าเลือดของพระองค์ อย่างไรก็ตาม ในรัชกาลของพระองค์ด้วยความช่วยเหลือจากที่ปรึกษาชาวจีนสามารถถือได้ว่าเป็นการปกครองที่ดีและมีประสิทธิภาพ
สถาบันเทคโนโลยีป้องกันประเทศ (องค์การมหาชน)

| --- | --- |
Defence Technology Institute (Public Organization)
ตราสัญลักษณ์ของสถาบัน
ภาพรวมสถาบัน
ก่อตั้ง: 1 มกราคม พ.ศ. 2552; 15 ปีก่อน (2552-01-01)
ประเภท: องค์การมหาชน
สำนักงานใหญ่: 47/433 อาคารสำนักงานปลัดกระทรวงกลาโหม (แจ้งวัฒนะ) ชั้น 5 หมู่ 3 ถนนแจ้งวัฒนะ ตำบลบ้านใหม่ อำเภอปากเกร็ด จังหวัดนนทบุรี
บุคลากร: 362 คน (พ.ศ. 2565)
งบประมาณต่อปี: 998,568,500 บาท  (พ.ศ. 2568)
ฝ่ายบริหารสถาบัน: พลเอก พอพล มณีรินทร์, ประธานกรรมการบริหาร พลเอก ชรัติ อุ่มสัมฤทธิ์, ผู้อำนวยการ นาวาอากาศเอก คมสันต์ ประพันธ์กาญจน์, รองผู้อำนวยการ นาวาอากาศโท เพิ่มศักดิ์ ศิริพละ, รองผู้อำนวยการ พันเอก จิรศักดิ์ จิ้วไม้แดง, รองผู้อำนวยการ พลตรี พีรพงศ์ โพธิ์เหมือน, รองผู้อำนวยการ
ต้นสังกัดสถาบัน: กระทรวงกลาโหม
เอกสารหลัก: พระราชกฤษฎีกาจัดตั้งสถาบันเทคโนโลยีป้องกันประเทศ (องค์การมหาชน) พ.ศ. 2551
เว็บไซต์: เว็บไซต์ของสถาบัน
สถาบันเทคโนโลยีป้องกันประเทศ  เป็นองค์การมหาชนไทย ภายใต้การกำกับดูแลของกระทรวงกลาโหม มีภารกิจในการดำเนินการวิจัยโครงการขนาดใหญ่ด้านยุทโธปกรณ์ที่ต้องใช้วิทยาศาสตร์และเทคโนโลยีชั้นสูง ทำการวิจัยและพัฒนาจากระดับองค์ความรู้ที่มีอยู่ไปสู่ระดับที่ซับซ้อนมากขึ้น โดยใช้ทรัพยากรที่มีอยู่ของกระทรวงกลาโหม ตลอดจนพัฒนายุทโธปกรณ์ต้นแบบตามความต้องการของเหล่าทัพ
การจัดตั้ง

สถาบันเทคโนโลยีป้องกันประเทศ ใช้เวลาในการจัดตั้งกว่า 2 ปี เนื่องจากต้องผ่านการพิจารณาในช่วงที่มีการเปลี่ยนแปลงรัฐบาลถึง 3 รัฐบาล ในระหว่างรัฐบาลของพลเอกสุรยุทธ์ จุลานนท์ รัฐบาลของนายสมัคร สุนทรเวช และรัฐบาลของนายสมชาย วงศ์สวัสดิ์ โดยคณะรัฐมนตรีได้มีมติอนุมัติในหลักการเมื่อวันที่ 27 พฤศจิกายน พ.ศ. 2550 และได้มีการประกาศในราชกิจจานุเบกษา เมื่อวันที่ 31 ธันวาคม พ.ศ. 2551
ภารกิจของหน่วยงาน

สถาบันเทคโนโลยีป้องกันประเทศ มีหน้าที่ดังนี้
สายงานวิจัย มีหน้าที่ในการวิจัย ออกแบบ จำลอง พัฒนา ผลิตต้นแบบ ทดสอบทดลอง กำหนดมาตรฐาน เชื่อมต่อระบบ ติดตั้ง แนะนำและฝึกอบรมการใช้งาน รับและถ่ายทอดเทคโนโลยี รวมถึงบริหารและจัดเก็บองค์ความรู้ ตามแผนงานที่ฝ่ายบริหารโครงการกำหนด นอกจากนี้ ยังมีหน้าที่ในการสนับสนุนความรู้ด้านเทคนิคให้แก่หน่วยงานต่างๆ ทั้งภาครัฐและภาคสาธารณะอีกด้วย จำนวนเจ้าหน้าที่ในสายงานนี้เป็นนักวิจัย วิศวกร นักวิทยาศาสตร์ทั้งหมด และนับประมาณได้ร้อยละ 70 ของจำนวนบุคลากรทั้งหมด
สายงานบริหารโครงการ มีหน้าที่จัดทำและนำเสนอแผนแม่บทการวิจัยพัฒนายุทโธปกรณ์ให้สภากลาโหมพิจารณา ทำหน้าที่ประสานความร่วมมือกับหน่วยผู้ใช้ถึงความต้องการและประเด็นการวิจัยพัฒนาต่างๆ  ทำการบริหารงานโครงการ การตลาด การหารายได้ การเสนองบประมาณโครงการ การบริหารผลผลิตและกำหนดตัวชี้วัดของโครงการ รวมถึงการจัดทำแผนยุทธศาสตร์และแผนธุรกิจของ สทป.  ในระยะยาวโดยร่วมมือกับกองทัพ ภาควิชาการ และภาคเอกชน การทำงานของสายงานนี้เป็นการทำงานร่วมกันเป็นทีม แบบ Matrix ที่อาศัยความเชี่ยวชาญของเจ้าหน้าที่อีกสองสายงานเป็นหลัก เจ้าหน้าที่ในสายงานนี้เป็นนักบริหารโครงการมืออาชีพ วิศวกร นักประสานงาน และนักพัฒนากลยุทธ์ คิดเป็นประมาณจำนวนเป็นร้อยละ 10 ของจำนวนบุคลากรทั้งหมด
สายงานบริหารและสนับสนุน มีหน้าที่จัดทำแผนปฏิบัติงาน บริหารงบประมาณ การเงิน การบัญชี การพัสดุ ธุรการ การจัดซื้อจัดจ้าง การทรัพยากรบุคคล การประชาสัมพันธ์ การรักษาความปลอดภัย งานกฎหมาย และงานระบบสารสนเทศ  เจ้าหน้าที่ในสายงานนี้เป็นผู้มีประสบการณ์ตามสาขาวิชาชีพ นับประมาณจำนวนเป็นร้อยละ 20 ของจำนวนบุคลากรทั้งหมด
สายงานองค์ความรู้และการเผยแพร่ มีหน้าที่จัดการความรู้ในองค์กร เผยแพร่ความรู้สู่สังคม โดยการจัดทำวารสารเทคโนโลยีป้องกันประเทศ (DTech) มีการจัดหลักสูตรระยะสั้น และหลักสูตรระดับบัญฑิตศึกษาร่วมกับสถาบันการศึกษาทั้งในและต่างประเทศในสาขาที่เกี่ยวข้องกับเทคโนโลยีป้องกันประเทศ เจ้าหน้าที่ในสายงานนี้เป็นนักจัดการความรู้ นักวิชาการ และกองบรรณาธิการวารสาร DTech
ศูนย์ความเป็นเลิศด้านเทคโนโลยีป้องกันประเทศ
วาย.เอฟ.ยู.

| --- | --- |
Youth For Understanding (YFU)

สถาปนา: 1951
ผู้ก่อตั้ง: Rachel Andressen
ที่ตั้ง: กรุงวอร์ชิงตัน ดี.ซี., สหรัฐอเมริกา
เว็บไซต์: yfu.org
วาย.เอฟ.ยู. หรือ ยูธฟอร์อันเดอร์สแตนดิง (Youth For Understanding) เป็นองค์กรไม่แสวงหาผลกำไร ที่จัดทำโครงการนักเรียนแลกเปลี่ยนวัฒนธรรมนานาชาติ และมีประเทศเข้าร่วมกว่า 50 ประเทศ โดยองค์กรต่างๆ ดำเนินงานภายใต้แนวคิดและมาตรฐานเดียวกัน เพื่อให้เกิดความร่วมมือเป็นอย่างดี ซึ่งในแต่ละปีนั้น มีนักเรียนเข้าร่วมประมาณ 4500 คนทั่วโลก
ประวัติ

องค์กร วาย.เอฟ.ยู. ถูกก่อตั้งโดย Rachel Andressen ในปี ค.ศ.1951 ผู้นำโบสถ์ในเมือง Ann Arbor รัฐมิชิแกนได้มีแผนในการนำนักเรียนจากประเทศเยอรมนีจำนวน 75 คนมาพำนักกับครอบครัวชาวอเมริกัน และมาเรียนที่โรงเรียนมัธยมเป็นเวลา 1 ปีการศึกษาและในเวลาต่อมาก็ได้มีนักเรียนชาวอเมริกันไปที่ประเทศเยอรมนีเช่นกัน ในช่วงกลางทศวรรษที่ 1950 ประเทศภาคพื้นยุโรปตะวันตกและสแกนดิเนเวียได้เข้าร่วมโครงการ และได้เริ่มโครงการแลกเปลี่ยนไปยังประเทศญี่ปุ่นในปี ค.ศ.1958 และประเทศเม็กซิโกและประเทศภาคพื้นทวีปอเมริกาใต้ในปีถัดๆ มา
องค์กรวาย.เอฟ.ยู.ได้ก่อตั้งอย่างเป็นทางการในปี ค.ศ.1964 และได้ย้ายสำนักงานไปกรุงวอชิงตัน ดี.ซี.ในปี ค.ศ.1978
ในช่วงปี ค.ศ.1989 ประเทศภาคพื้นยุโรปตะวันออกได้เข้าร่วม และแอฟริกาในปี ค.ศ.1994 เมื่อประเทศแอฟริกาใต้เข้าร่วมโครงการดังกล่าว และสำหรับวาย.เอฟ.ยู.ประเทศไทย ได้ก่อตั้งในปี ค.ศ.1997 โดยบริษัท Learning International และในปัจจุบันมีนักเรียนแลกเปลี่ยนกว่า 2000 คนได้เคยเข้าร่วมโครงการ
ลักษณะโครงการ

องค์กร วาย.เอฟ.ยู. มีโครงการอยู่หลายแบบด้วยกัน สำหรับประเทศไทยจะเน้นไปที่โครงการแลกเปลี่ยนวัฒนธรรมนานาชาติระยะเวลา 1 ปี หรือ 6 เดือน ซึ่งในแต่ละปีจะมีการรับสมัครและสอบในช่วงเดือนพฤษภาคมถึงกรกฎาคม
โครงการแลกเปลี่ยนวัฒนธรรมนานาชาติ 1 ปีการศึกษา
โครงการแลกเปลี่ยนวัฒนธรรมนานาชาติเป็นระยะเวลา 6 เดือน
โครงการ Community College Program
โครงการอาสาสมัคร วาย.เอฟ.ยู. เป็นครอบครัวอุปถัมภ์
EEE-YFU

European Educational Exchanges - Youth For Understanding (EEE-YFU) ได้ถูกก่อตั้งขึ้นในปี ค.ศ.1985 สำหรับประเทศภาคพื้นทวีปยุโรป โดยสำนักงานใหญ่อยู่ที่กรุงบรัสเซลส์ ประเทศเบลเยี่ยม โดยจุดมุ่งหมายคือการสร้างความเข้าใจระหว่างวัฒนธรรมสำหรับประเทศยุโรปผ่านการจัดสัมมนา การประชุม กิจกรรมต่างๆ การจัดอบรมอาสาสมัครและนักเรียนวาย.เอฟ.ยู. การประชาสัมพันธ์โครงการให้สาธารณชน รวมไปถึงช่วยสนับสนุนองค์กรวาย.เอฟ.ยู.ในประเทศสมาชิกและการสร้างพาร์ทเนอร์ชิพระหว่างองค์กรอีกด้วย
ในปัจจุบันมีประเทศสมาชิกทั้งหมด 28 ประเทศ ได้แก่ ออสเตรีย เบลารุส เบลเยียม บัลแกเรีย สาธารณรัฐเชค เดนมาร์ก เอสโตเนีย ฟินแลนด์ ฝรั่งเศส จอร์เจีย เยอรมนี กรีซ ฮังการี คาซัคสถาน ลัตเวีย ลิทัวเนีย มอลโดวา เนเธอร์แลนด์ นอร์เวย์ โปแลนด์ โรมาเนีย รัสเซีย สโลวาเกีย สวีเดน สวิสเซอร์แลนด์ ตุรกี และยูเครน
องค์กร วาย.เอฟ.ยู. ในภูมิภาคอาเซียน

ในปัจจุบัน มีประเทศในภูมิภาคอาเซียนทั้งหมด 4 ประเทศที่มีองค์กรดังกล่าว ได้แก่ อินโดนิเซีย ฟิลิปปินส์ ไทย และเวียดนาม
วาย.เอฟ.ยู. ประเทศเวียดนามก่อตั้งขึ้นเมื่อปี ค.ศ. 1997 โดย Nguyễn Văn Hợp ได้เริ่มโครงการแลกเปลี่ยนวัฒนธรรมศึกษาต่างประเทศ จนในปัจจุบันได้มีนักเรียนกว่า 300 คนเข้าร่วมโครงการและนักเรียนส่วนใหญ่ยังคงศึกษาต่อในระดับปริญญาตรี ปริญญาโท ปริญญาเอกและกำลังทำงานในสหรัฐอเมริกาหรือกลับไปประเทศเวียดนาม
วาย.เอฟ.ยู. ประเทศอินโดนิเซียก่อตั้งขึ้นโดย Ms. Jaja Hariji เมื่อปลายปี ค.ศ.2006  โดยมีความมุ่งมั่นที่จะพัฒนาความสามารถในการสื่อสารกับนักเรียนชาวอินโดนีเซียทั่วโลก ส่งเสริมมิตรภาพอย่างอิสระและมีความรับผิดชอบ
วาย.เอฟ.ยู. ประเทศฟิลิปปินส์ก่อตั้งขึนเมื่อปี ค.ศ.1967 โดยเริ่มการส่งนักเรียนแลกเปลี่ยนไปสหรัฐอเมริกา ญี่ปุ่น และประเทศภาคพื้นยุโรป ซึ่งในปัจจุบันมีโครงการแลกเปลี่ยนไปยังสหรัฐอเมริกา ญี่ปุ่น และนอร์เวย์
ดูเพิ่ม

YFU USA
YFU Thailand
โลโก้วายเอฟยู (อดีต)
มาสค์ไรเดอร์ เดอะเฟิร์ส

| มาสค์ไรเดอร์ เดอะเฟิร์ส |
| --- | --- |
โปสเตอร์ภาพยนตร์ มาสค์ไรเดอร์ THE FIRST
กำกับ: ริวตะ ทาซากิ
เขียนบท: โทชิกิ อิโนเอะ
สร้างจาก: มาสค์ไรเดอร์ โดย Shotaro Ishinomori
อำนวยการสร้าง: อิชิโนโมริโปรดักชัน และ โทเอ
นักแสดงนำ: Masaya Kikawada Hassei Takano Komine Rena Hiroshi Miyauchi Eiji Wentz Ryoko Kobayashi Sada Mayumi Issa Hentona Hideyo Amamoto Itsuji Itao Kanji Tsuda
กำกับภาพ: Issei Tanaka
ดนตรีประกอบ: "BRIGHT OF FUTURE"
บริษัทผู้สร้าง: Toei Company Toei Channel Toei Agency Toei Video 
วันฉาย: 5 ธันวาคม ค.ศ. 2005
ความยาว: 90 นาที
ประเทศ: ญี่ปุ่น
ภาษา: ญี่ปุ่น
มาสค์ไรเดอร์ เดอะเฟิร์ส (ชื่อต้นฉบับ: 仮面ライダー　ＴＨＥ　ＦＩＲＳＴ, Kamen Raidā Za Fāsuto?, Masked Rider THE FIRST) เป็นภาพยนตร์ที่สร้างใน ปี 2005 โดยนำ MASKED RIDER ภาคแรกซึ่งเป็นต้นฉบับมาปรับปรุง และนำมาฉายในวันที่ 5 ธันวาคม พ.ศ. 2548
เรื่องย่อ

ทาเคชิ ฮอนโก นักศึกษามหาวิทยาลัยผู้ใฝ่ฝันจะเป็นนักแข่งรถโมโตครอส ได้ถูกขบวนการลึกลับที่เรียกตัวเองว่า ช็อกเกอร์ ลักพาตัวไปผ่าตัดให้เป็นมนุษย์ดัดแปลงที่เรียกว่า Masked Rider 1 แต่ก่อนที่จะถูกล้างสมองเขาก็หนีออกมาได้ทัน แม้ว่าจะทั้งเกลียดทั้งกลัวความสามารถนั้น แต่เขาก็ได้ใช้มันเข้าต่อต้านขบวนการช็อกเกอร์ เพื่อช่วยเหลือมวลมนุษย์ ทางช็อคเกอร์เองก็ไม่อยู่เฉย ทิ้งไพ่ตายโดยการใช้มนุษย์ดัดแปลง ที่เหมือนกับฮอนโกทุกประการ เพื่อสังหารเขาเสียและให้ชื่อกับ ฮายาโตะ อิจิมอนจิ ผู้นี้ว่า Masked Rider 2 แต่ทุกอย่างกลับตาลปัตร ที่ทั้งคู่กลับเห็นใจกันและกันจนร่วมมือกันเข้าสู้กับศัตรู แต่ทว่าทางช็อคเกอร์เองก็ไม่ยอมแน่จึงได้ส่งมนุษย์ดัดแปลงตัวอื่น ๆ มาตามฆ่าทั้งสองอีกครั้ง
เพลงประกอบในภาพยนตร์

เพลงเปิด
"Let's Go!! Rider Kick" ร้องโดย Sheja
เพลงจบ
"Bright! our Future" ร้องโดย ISSA
แหล่งข้อมูลอื่น

Official Kamen Rider THE FIRST website เก็บถาวร 2007-06-11 ที่ เวย์แบ็กแมชชีน
ครบรอบ 10 ปีสาธารณรัฐประชาชนจีน

| พิธีฉลองครบรอบ 10 ปีการก่อตั้งสาธารณรัฐประชาชนจีน 庆祝中华人民共和国成立10周年大会 |
| --- | --- |

ประเภท: การสวนสนามทหาร, ขบวนแห่พลเรือน, งานแสดงดนตรีและการเต้นรำ
วันที่: 1 ตุลาคม 1959; 65 ปีก่อน (1959-10-01)
ความถี่: เลือกปี
ที่ตั้ง: ถนนฉางอาน, จัตุรัสเทียนอันเหมิน, กรึงปักกิ่ง, ประเทศจีน
พิกัดภูมิศาสตร์: 39°54′26.4″N 116°23′27.9″E﻿ / ﻿39.907333°N 116.391083°E﻿ / 39.907333; 116.391083
ช่วงปี: 75
ประเดิม: 1 ตุลาคม ค.ศ. 1949 (1949-10-01)
เหตุการณ์ก่อนหน้า: ครบรอบ 9 ปีสาธารณรัฐประชาชนจีน
เหตุการณ์ถัดไป: ครบรอบ 35 ปีสาธารณรัฐประชาชนจีน
ผู้เข้าร่วม: รัฐบาลจีน, กองทัพปลดปล่อยประชาชน, ตำรวจติดอาวุธประชาชน, กองกำลังอาสาสมัคร, องค์กรและหน่วยงานอื่น ๆ
ผู้นำ: เหมา เจ๋อตง (ประธานพรรคคอมมิวนิสต์จีน)
ผู้มีชื่อเสียง:  ว่าน หลี่ (พิธีกร)  พลเอก หยาง หย่ง (ผู้บัญชาการสวนสนาม) 
พิธีฉลองครบรอบ 10 ปีการก่อตั้งสาธารณรัฐประชาชนจีน (จีน: 庆祝中华人民共和国成立10周年) จัดขึ้นในวันที่ 1 ตุลาคม ค.ศ. 1959 โดยมีพิธีหลักจัดขึ้นที่จัตุรัสเทียนอันเหมิน ในกรุงปักกิ่ง  ในค่ำคืนก่อนหน้าได้มีการจัดงานเลี้ยงรับรองอย่างยิ่งใหญ่ โดยมีบุคคลสำคัญจากนานาชาติเข้าร่วมเป็นจำนวนมาก
การเฉลิมฉลองในปักกิ่ง
รถถังบนถนนฉางอาน
ปืนต่อสู้อากาศยานในพิธีสวนสนามทางทหารหน้ามหาศาลาประชาชน
ดูเพิ่ม

ประวัติศาสตร์ปักกิ่ง
ถนนนราธิวาสราชนครินทร์

| ถนนนราธิวาสราชนครินทร์ |
| --- | --- |
ถนนนราธิวาสฯ บริเวณแยกถนนสาทร-นราธิวาส
ข้อมูลของเส้นทาง
ความยาว: 4.300 กิโลเมตร (2.672 ไมล์)
ทางแยกที่สำคัญ
จาก:  ถนนสุรวงศ์  ในเขตบางรัก กรุงเทพมหานคร
 :    ถนนเจริญกรุง  ในเขตบางคอแหลม กรุงเทพมหานคร   ถนนสีลม ในเขตบางคอแหลม กรุงเทพมหานคร   ถนนสาทรใต้ / ถนนสาทรเหนือ ในเขตบางรัก / เขตสาทร กรุงเทพมหานคร   ถนนจันทน์ ในเขตสาทร กรุงเทพมหานคร   ถนนจันทน์เก่า ในเขตยานนาวา กรุงเทพมหานคร   ถนนรัชดาภิเษก ในเขตยานนาวา กรุงเทพมหานคร 
ถึง:  ถนนพระรามที่ 3 ในเขตยานนาวา กรุงเทพมหานคร
ถนนนราธิวาสราชนครินทร์ (อักษรโรมัน: Thanon Naradhiwas Rajanagarindra) เป็นเส้นทางการคมนาคมในท้องที่เขตบางรัก เขตสาทร และเขตยานนาวา กรุงเทพมหานคร ลักษณะเป็นถนนคอนกรีตเสริมเหล็กขนาด 8 ช่องจราจร ความกว้าง 60 เมตร ระยะทาง 5.115 กิโลเมตร เริ่มจากถนนสุรวงศ์ในพื้นที่แขวงสุริยวงศ์ เขตบางรัก มุ่งตรงไปทางทิศตะวันออกเฉียงใต้พร้อมกับเลียบคลองช่องนนทรี ตัดกับถนนสีลมเข้าพื้นที่แขวงสีลม ตัดกับถนนสาทรเข้าพื้นที่เขตสาทร โดยฝั่งซอยเลขคี่เป็นท้องที่ของแขวงทุ่งมหาเมฆ ส่วนฝั่งซอยเลขคู่เป็นท้องที่แขวงยานนาวา จนถึงปากซอยนราธิวาสราชนครินทร์ 8 (อาคารสงเคราะห์ 6) จึงเข้าท้องที่แขวงทุ่งวัดดอน ตัดกับถนนจันทน์ เฉพาะฝั่งซอยเลขคู่เข้าสู่ท้องที่แขวงช่องนนทรี เขตยานนาวา ส่วนฝั่งซอยเลขคี่ยังอยู่ในท้องที่แขวงทุ่งมหาเมฆจนกระทั่งตัดกับถนนจันทน์เก่า จากนั้นตัดกับถนนรัชดาภิเษก และไปบรรจบกับถนนพระรามที่ 3 ที่แยกพระรามที่ 3-นราธิวาส (ช่องนนทรี)
ถนนนราธิวาสราชนครินทร์ตัดขึ้นตามโครงการก่อสร้างระบบระบายน้ำและถนนเลียบคลองช่องนนทรี ในแผนพัฒนากรุงเทพมหานครฉบับที่ 4 (พ.ศ. 2535-2539) เมื่อสร้างแล้วเสร็จถนนสายนี้ยังไม่มีชื่อทางการ ดังนั้น เพื่อความสะดวกแก่ประชาชนที่สัญจรไปมา เพื่อความสะดวกแก่เจ้าหน้าที่ตลอดจนหน่วยงานราชการต่าง ๆ และเพื่อเทิดพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ กรุงเทพมหานครจึงได้ขอพระราชทานพระบรมราชานุญาตเชิญพระนามของสมเด็จพระเจ้าพี่นางเธอฯ มาเป็นนามถนนอย่างเป็นทางการว่า ถนนนราธิวาสราชนครินทร์ ซึ่งพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานพระบรมราชานุญาตเมื่อปี พ.ศ. 2539